Ռուսական 102-րդ բազայի` Շիրակի մարզի Փանիկ գյուղում անսպասելի եւ առանց բնակչությանը տեղյակ պահելու անցկացրած զորավարժությունների վերաբերյալ երեկ առավոտյան կառավարության նիստի ժամանակ վարչապետ Նիկոլ Փաշինյանի հնչեցրած կոշտ գնահատականին երեկ երեկոյան արդեն արձագանքել էին ռուսական ԶԼՄ-ները` տարբեր բնույթի սպառնալիքներ հնչեցնելով Հայաստանի հասցեին: ՀՀԿ փոխնախագահ, Ազգային ժողովի արտաքին հարաբերությունների հանձնաժողովի նախագահ Արմեն Աշոտյանի կարծիքով` վարչապետի կողմից պետք չէր թեժացնել իրավիճակը, քանի որ ռուսական բազայից արդեն ներողություն հնչել էր.«Մի կաթիլ մեղր չդառնա հարցը, փորձեք արագ, դիվանագիտական խողովակներով սառեցնել այս վտանգավոր գործընթացը», գրել է նա իր ՖԲ էջում: Դա ճիշտ է, մյուս կողմից ավելի ճիշտ է, որ պետության արժանապատվության հարց կա այստեղ: